[{"text_idx": "#000002", "text": "UudisedKultuurAKEesti uudisedSportVa\u0308rsked raadiouudisedVa\u0308lisuudisedMenurus.err.eeMajandusTeadusnews.err.eeArvamusReitingudIlmViipekeelsedTVETVETV2ETV+RaadioVikerraadioRaadio 2KlassikaraadioRaadio 4Raadio TallinnLasteleJupiterJupiterArhiiv"}, {"text_idx": "#000003", "text": "Tallinna riigigu\u0308mnaasiumide tulek sundis teisi koole klasse koomale to\u0303mbama"}, {"text_idx": "#000004", "text": "Kui varasematel aastatel nappis Tallinnas gu\u0308mnaasiumikohti, nii et kooli leidmine vo\u0303is olla keeruline katsumus ka nelja-viielistele o\u0303pilastele, siis ta\u0308navu su\u0308gisel leevendasid kohanappust kolm uut riigigu\u0308mnaasiumi, tekitades aga vastupidise mure \u2013 osa teisi koole ei saanudki plaanitud o\u0303pilaste arvu ta\u0308is."}, {"text_idx": "#000005", "text": "Ta\u0308navu su\u0308gisel alustas Tallinnas tegevust kolm riigigu\u0308mnaasiumi, kuhu kokku vo\u0303eti vastu ligi tuhat o\u0303pilast. Kohanappus leevenes nende koolide tulekuga to\u0303epoolest, kuid ootamatult ilmnes uus probleem: osa seni tegutsenud gu\u0308mnaasiume pidi suvel lisavastuvo\u0303tte korraldama ja neile ei tulnud sellest hoolimata nii palju o\u0303pilasi kui kavandati."}, {"text_idx": "#000006", "text": "Tallinna U\u0308hisgu\u0308mnaasiumi o\u0303ppejuht Margit Timakov u\u0308tles ERR-ile, et neil avati ta\u0308navu kavandatud kolme paralleelklassi asemel kaks, aga ko\u0303ik o\u0303ppesuunad ja\u0308id alles."}, {"text_idx": "#000007", "text": "Timakovi hinnangul on huvi kahanemise taga eelko\u0303ige uute riigigu\u0308mnaasiumide avamine."}, {"text_idx": "#000008", "text": "Lisaks to\u0303i Timakov va\u0308lja, et o\u0303pilaste arv ei ole aastati vo\u0303rdne ja probleeme vo\u0303ib tekitada ka vastuvo\u0303tusu\u0308steem, mis pole ko\u0303igil koolidel u\u0308hine."}, {"text_idx": "#000009", "text": "\"Kui inimene kandideerib ku\u0308mnesse eri kooli, vo\u0303ib tekkida segadus selle koha pealt, millise kooliga ta liitub,\" selgitas o\u0303ppejuht. \"O\u0303pilased annavad mitmesse kohta no\u0303usoleku ja lo\u0303puks u\u0308tlevad a\u0308ra.\""}, {"text_idx": "#000010", "text": "U\u0308htse su\u0308steemi puudumise to\u0303ttu vo\u0303ib juhtuda, et o\u0303pilased ei leia kooli, kus leiduks vabu kohti, lihtsalt u\u0308les ning koolid omakorda ei saa o\u0303igeks ajaks selgust, kes neile o\u0303ppima soovivad tulla."}, {"text_idx": "#000011", "text": "Va\u0308iksem arv o\u0303pilasi ta\u0308hendab koolile ka va\u0308iksemat pearaha ning see sunnib otsima kokkuhoiukohti. Olukord on Timakovi so\u0303nul ko\u0303igi jaoks uus ja u\u0308he aasta po\u0303hjal on keeruline midagi otsustada."}, {"text_idx": "#000012", "text": "\"Kogeme hariduseksperimenti,\" to\u0303des Timakov, kelle so\u0303nul on sarnane olukord rohkem kui paaris-kolmes Tallinna koolis ning ka osas Tallinna la\u0308hivaldade gu\u0308mnaasiumides."}, {"text_idx": "#000013", "text": "Tallinna No\u0303mme gu\u0308mnaasium tegutseb sellest o\u0303ppeaastast alates ainult gu\u0308mnaasiumina, sest po\u0303hikooliosast sai eraldi Hiiu kool. Kooli direktor Riho Uulma ra\u0308a\u0308kis, et nemad said planeeritud neljast paralleelklassist ta\u0308idetud kolm ehk o\u0303pilasi tuli umbes 30 vo\u0303rra oodatust va\u0308hem."}, {"text_idx": "#000014", "text": "\"Kui katsed olid, oli meil neli klassita\u0308it julgelt ta\u0308is, aga suve jooksul kaob neid laiali koolidesse, kus on ja\u0308rjekord,\" so\u0303nas Uulma. \"Kindlasti on riigigu\u0308mnaasiumidel selles oma osa, aga meil ei ole selle kohta kirjalikke fakte. Vo\u0303ime ainult o\u0308elda, et eeldatavasti u\u0308ks klassikomplekt la\u0308ks riigigu\u0308mnaasiumi, aga nad vo\u0303ivad jaotuda ka kesklinna koolide vahel.\""}, {"text_idx": "#000015", "text": "Uulma so\u0303nul annab ja\u0308rgmine kevad juba rohkem teadmisi, kuidas riigigu\u0308mnaasiumidel la\u0308heb ning iseenesest peaks o\u0303pilasi Tallinnas ja\u0308tkuma."}, {"text_idx": "#000016", "text": "Riigigu\u0308mnaasiumide tulek ei ja\u0308tnud mo\u0303jutamata ka Tallinna la\u0308hiu\u0308mbruse koole."}, {"text_idx": "#000017", "text": "Kiili gu\u0308mnaasiumi direktor Ruth Pekkenen ra\u0308a\u0308kis, et ka neil oli kevadel konkurss suur ja o\u0303pilastest, kes kahte paralleelklassi esialgu ei mahtunud, tekkis isegi ooteja\u0308rjekord. Kui aga riigigu\u0308mnaasiumid vastuvo\u0303tu a\u0308ra kinnitasid, valgus Kiili kool tu\u0308hjemaks."}, {"text_idx": "#000018", "text": "Paljud sealsed o\u0303pilased suundusid ka Tallinna kesklinna koolidesse, kus vabanes o\u0303ppekohti riigigu\u0308mnaasiumitesse suundujate to\u0303ttu."}, {"text_idx": "#000019", "text": "\"Ikka need suurlinna tuled vo\u0303luvad,\" to\u0303des direktor. \"Pakkusime kohta neile, kes olid ooteja\u0308rjekorras ja otsustasime lisavastuvo\u0303ttu mitte korraldada, sest meile oli ta\u0308htis hoida o\u0303ppetaset. Vo\u0303tsime siis o\u0303pilasi vastu u\u0308he klassi jagu, 30 o\u0303pilast.\""}, {"text_idx": "#000020", "text": "Pekkenen lisas, et juba esimese koolina\u0308dala jooksul on kolm o\u0303pilast avaldanud soovi Kiilisse tagasi o\u0303ppima tulla."}, {"text_idx": "#000021", "text": "Kiili kool muutis to\u0308o\u0308korraldust nii, et pakub u\u0308hes suures klassis kaht o\u0303ppesuunda ja ei lase end ta\u0308navusest kogemusest heidutada. Direktor usub, et praegune va\u0308ike ehmatus on tingitud sellest, et avatavad riigigu\u0308mnaasiumid tundusid o\u0303pilastele ahvatlevad, kuid ja\u0308rgmisel aastal pilt muutub."}, {"text_idx": "#000022", "text": "\"Meie kavatseme ja\u0308tkata. Oleme kogukonnakool, kogukonna huvi on arvestatav, aga meile tuleb ka mujalt o\u0303pilasi,\" kinnitas ta. \"Usume, et see on erandlik aasta ja edasi la\u0308heb ko\u0303ik soovitud ru\u0308tmis.\""}, {"text_idx": "#000023", "text": "Ka Tallinna u\u0308hisgu\u0308mnaasium ja No\u0303mme gu\u0308mnaasium kavatsevad tuleval o\u0303ppeaastal taas rohkem o\u0303pilasi vastu vo\u0303tta. Uulma u\u0308tles, et loodab ja\u0308rgmisel su\u0308gisel neli paralleeli avada, sest vastasel juhul ei ole gu\u0308mnaasium eriti elujo\u0303uline ja va\u0308ikse o\u0303pilaste arvu puhul pole vo\u0303imalik piisavalt valikaineid pakkuda."}, {"text_idx": "#000024", "text": "Timakov kinnitas samuti, et kui ja\u0308rgmisel aastal huvilisi ja\u0308tkub, vo\u0303etakse vastu kolm klassikomplekti o\u0303pilasi."}, {"text_idx": "#000025", "text": "Tallinnas la\u0308ks 10. klassi sadakond o\u0303pilast mullusest va\u0308hem"}, {"text_idx": "#000026", "text": "Tallinna haridusameti andmetel o\u0303pib pealinna munitsipaalkoolide ku\u0308mnendates klassides ligi 3600 o\u0303pilast ja seda on vo\u0303rreldes eelmise aastaga u\u0308le saja o\u0303pilase va\u0308hem."}, {"text_idx": "#000028", "text": "\"Mo\u0303ned koolid on teadlikult va\u0308hendanud 10. klasside arvu kolmelt kahele, arvestades riigigu\u0308mnaasiumide tekkimist,\" lisas haridusameti juht."}, {"text_idx": "#000029", "text": "Ta\u0308psed andmed, kui palju o\u0303pilasi la\u0308ks Tallinnas munitsipaalgu\u0308mnaasiumisse ja mitu klassi moodustati, selguvad 10. septembriks, sest selleks ajaks peavad koolid andmed Eesti hariduse infosu\u0308steemi (EHIS) sisestama."}, {"text_idx": "#000030", "text": "Ta\u0308navu on Tallinnas gu\u0308mnaasiumio\u0303pilasi prognoositavalt 10 380, samas kui eelmisel o\u0303ppeaastal oli neid 10 509. Vo\u0303rdluseks, na\u0308iteks 2018/2019. o\u0303ppeaastal oli gu\u0308mnaasiumio\u0303pilasi 9760 ja aasta hiljem 9190."}, {"text_idx": "#000031", "text": "Vajadus gu\u0308mnaasiumikohtade ja\u0308rele peaks pealinnas rahvastikuprognoosidest la\u0308htuvalt tasahilju kasvama ning olema suurim aastatel 2025-2030."}, {"text_idx": "#000032", "text": "Tallinn ei plaani riigikoolide tulekul tu\u0308hjemaks ja\u0308a\u0308nud gu\u0308mnaasiume sulgeda"}, {"text_idx": "#000033", "text": "Tallinna suurimas koolis alustab o\u0303ppeto\u0308o\u0308d pea 2000 o\u0303pilast"}, {"text_idx": "#000034", "text": "Viimsi vald tahab riigigu\u0308mnaasiumit laiendada, HTM seda otstarbekaks ei pea"}, {"text_idx": "#000035", "text": "Mitmes Tallinna gu\u0308mnaasiumis ka\u0308ib kohtade ta\u0308itmiseks o\u0303pilaste lisavastuvo\u0303tt"}, {"text_idx": "#000036", "text": "Tallinn pikendas 1. klassi avalduste vastuvo\u0303tmise aega kahe na\u0308dala vo\u0303rra"}, {"text_idx": "#000037", "text": "Tallinna popimatesse gu\u0308mnaasiumidesse teevad katseid tuhanded noored"}, {"text_idx": "#000042", "text": "Hea seeneaasta annab hoidiste tegijatele to\u0308o\u0308d"}, {"text_idx": "#000045", "text": "Neidude jalgpallikoondis ja\u0308i maavo\u0303istlusma\u0308ngudes Iisraeli vastu vo\u0303iduta"}, {"text_idx": "#000047", "text": "Jupiteri telerakendus pakub mitmeid mugavuslahendusi"}, {"text_idx": "#000052", "text": "Kallas: maksudiskussiooni puudumine on olnud valdav kriitika"}, {"text_idx": "#000053", "text": "400 miljoni leidmine: Reform vo\u0303taks vaesematelt, Eesti 200 ja sotsid rikkamatelt"}, {"text_idx": "#000054", "text": "Punaso\u0303durite u\u0308hishauda Narvas ei olnud kedagi maetud"}, {"text_idx": "#000055", "text": "Tallinna lennujaam kavandab oma alale suurt arendust ja uut terminalihoonet"}, {"text_idx": "#000058", "text": "Maailma vanim puitrajatis vo\u0303ib muuta senist arusaama kiviajast"}, {"text_idx": "#000059", "text": "Fu\u0308sioterapeut: jutt o\u0303igest ru\u0308hist on iganenud"}, {"text_idx": "#000060", "text": "Virtuaalsed tu\u0308drukso\u0303brad to\u0303stavad ebaterveid ilustandardeid"}, {"text_idx": "#000065", "text": "Haigetele ja vanadele koertele hoiukodu pakkuv Irmeli: iga elu eest tuleb vo\u0303idelda"}, {"text_idx": "#000067", "text": "Maal elamise pa\u0308eva kommunikatsioonijuht: inimesed ootavad maaelult linnamugavusi"}, {"text_idx": "#000069", "text": "Valitsus loodab kuue kuuga uue maksu leida"}, {"text_idx": "#000072", "text": "Vabariigi valimiskomisjon suhtub kriitiliselt valitsuse plaanidesse"}, {"text_idx": "#000074", "text": "Arhiivide u\u0308ldinfoarhiiv.err.eeKoopiad ja kasutamineMuuseumKostu\u0308u\u0308milaenutusTehnilised teenusedHelistuudiodKultuuriteatedKutse andmine"}, {"text_idx": "#000075", "text": "Vaegkuuljatele ja -na\u0308gijateleKasutustingimusedIsikuandmete to\u0308o\u0308tlemisestJupiter+Jupiter IOLasteekraanRaadioteater"}]